Արևելյան գործընկերության նախաձեռնությունը մեկնարկել է 2009 թ-ի մայիսին: Այն միտված է Հայաստանի և մյուս հինգ գործընկերների հետ առկա քաղաքական համագործակցության խորացմանը: Արևելյան գործընկերությունը նախատեսում է ավելի սերտ քաղաքական ասոցացում և տնտեսական ինտեգրում Եվրոպական միության հետ՝ հատկապես խթանելով շարժունակությունը, էներգետիկ անվտանգությունը, տրանսպորտի ոլորտը, գյուղատնտեսությունը, բնապահպանության շուրջ համագործակցությունն ու մերձեցման քաղաքականությունը: